stanford-oval/wikipedia huggingface dataset:
רוברט טאפט
מותו ומורשתו

בתחילת 1953, החל טאפט להרגיש כאב במותניו, ואחרי משחק גולף כואב עם הנשיא אייזנהאואר באפריל 1953, נבדק בבית חולים. הבדיקות העלו חשד לגידול או לדלקת מפרקים. ב-26 במאי עבר בדיקות מקיפות. התגלו גושים במצחו ובבטנו, ושהם ממאירים. ב-7 ביוני, הגיע לבית חולים בניו יורק לעוד בדיקות. טאפט לא רצה לחשוף את העובדה שיש לו סרטן ונרשם בשם בדוי. הרופאים לא הסכימו בנוגע למקור הגידול ולשיטת הטיפול. חלקם הציעו ניתוח למניעת ההתפשטות, ואחרים טענו שהגידול התפשט כבר ושיש לבצע טיפול ברנטגן. לאחר מותו, נקבע שהיה לטאפט סרטן הלבלב ששלח גרורות בגופו. ב-10 ביוני 1953, העביר לסנאטור ויליאם נולנד מקליפורניה את משרת מנהיג הרוב בסנאט. הוא לא התפטר ממשרתו בטענה שיתאושש ויחזור לעבוד. מצבו הידרדר במהירות, והוא חזר לבית החולים לניתוח ב-4 ביולי במהלך תקופת הפגרה בסנאט. הניתוח לא לקח יותר מדי זמן, הרופאים גילו סרטן בכל מקום והכריזו שמצבו היה סופני. הוא מת ב-31 ביולי, לאחר שטף דם במוח כמה שעות לאחר ביקורה האחרון של אשתו. גופתו נטמנה בגבעת הקפיטול, שם באו לחלוק לו כבוד אלפי אבלים. ב-3 באוגוסט 1953, נערך טקס הלוויה ממלכתי בו היו הנשיא אייזנהאואר, סגן הנשיא ריצ'רד ניקסון, חברי בית המשפט העליון וחבריו לקונגרס. לאחר הלוויה הוטסה גופתו לסינסינטי, והוא נקבר בטקס לוויה פרטי בבית הקברות האפיסקופלי.
ב-1957 קבעה ועדה בסנאט, בראשות ג'ון קנדי, שטאפט הוא אחד מחמישה סנאטורים בולטים, שדיוקנותיהם ייתלו באולם קבלות הפנים של הסנאט. טאפט נחשב לאחד מהסנאטורים החזקים ביותר במאה העשרים.
מותו ומורשתו > אנדרטה

אנדרטת רוברט א. טאפט, שכוללת פסל בן שלושה מטרים של טאפט ומגדל פעמונים, ממוקמת צפונית לגבעת הקפיטול. מעל הפסל מופיעה הכתובת:
אנדרטה זו לרוברט א. טאפט, המוגשת על ידי העם לקונגרס ארצות הברית, עומדת לאות כבוד ליושרה, האומץ הבלתי נפסק והעקרונות הגבוהים של ממשל חופשי שחייו סימלו
המקור באנגלית
This Memorial to Robert A. Taft, presented by the people to the Congress of the United States, stands as a tribute to the honesty, indomitable courage, and high principles of free government symbolized by his life
הערות שוליים

↑  ההחלטה הא"י לסנאט האמריקאי, הצופה, 7 בפברואר 1944
↑  ליל ווילסון, "הקונגרס האמריקאי אינו זקוק לעצות", הארץ, 3 במרץ 1944
↑  שעה אחרונה, הארץ, 6 באוגוסט 1938
↑  ארצות הברית לנוכח בחירות 1940, הארץ, 24 במאי 1940
| חברי הסנאט של ארצות הברית מטעם מדינת אוהיו אוהיו |
| --- | --- | --- |
| קבוצה 1 | ג'ון סמית' • ריטרן ג'. מגז הבן • תומאס וורת'ינגטון • ג'וזף קר • בנג'מין ראגלס • תומאס מוריס • בנג'מין טאפן • תומאס יואינג • בנג'מין וייד • אלן ת'ורמן • ג'ון שרמן • מארק האנה • צ'ארלס דיק • אטלי פומרין • א. ויקטור דונהי • הרולד בארטון • ג'יימס הופמן • קינגסלי טאפט • ג'ון בריקר • סטיבן מרווין יאנג • רוברט טאפט ג'וניור • הווארד מצנבאום • מייק דה ויין • שרוד בראון • ברני מורנו |  |
| קבוצה 3 | תומאס וורת'ינגטון • אדוארד טיפין • סטנלי גריסוולד • אלכסנדר קמפבל • ג'רמיה מורו • ויליאם טרימבל • אית'ן אלן בראון • ויליאם הנרי הריסון • ג'ייקוב בורנט • תומאס יואינג • ויליאם אלן • סלמון צ'ייס • ג'ורג' פיו • סלמון צ'ייס • ג'ון שרמן • סטנלי מתיוס • ג'ורג' פנדלטון • הנרי ב. פיין • קלווין ברייס • ג'וזף פורקר • תאודור ברטון • וורן הרדינג • פרנק ויליס • סיירוס לושר • תאודור ברטון • רוסקו מקולוק • רוברט בלקליי • רוברט טאפט • תומאס בארק • ג'ורג' בנדר • פרנק לאושי • ויליאם בארט סקסבי • הווארד מצנבאום • ג'ון גלן • ג'ורג' ווינוביץ' • רוב פורטמן • ג'יי. די. ואנס • ג'ון יוסטד |  |
| --- | --- |
בקרת זהויות :  NLI: 987007268755105171  PLWABN: 9811727561505606  BIBSYS: 6093020  BNE: XX1449366  BnF: cb155159389 (data)  GND: 11880118X  ISNI: 0000 0001 2276 6371  LCCN: n83125299  NARA: 10568281  NKC: vse2010584954  NTA: 071334505  SNAC: w6707zr3  SUDOC: 068994621  Trove: 1161064  US Congress: T000009  VIAF: 13103857   WorldCat (עם VIAF): 13103857 
דיוקן רשמי של הסנאטור טאפט
אנדרטת רוברט א. טאפט
דומיניק קמינגס

| --- | --- |
אין תמונה חופשית
 לידה:  25 בנובמבר 1971 (בן 53) דרהאם, הממלכה המאוחדת 
 מדינה:  הממלכה המאוחדת 
 מקום מגורים:  איזלינגטון 
 השכלה:  אקסטר קולג' (1994)  בית ספר דרהאם 
 תקופת הפעילות:  מ-1999 
 תפקיד:  Downing Street Chief of Staff (24 ביולי 2019–13 בנובמבר 2020) 
 בן או בת זוג:  Mary Wakefield (דצמבר 2011–?) 
 dominiccummings.com
 
דומיניק מקנזי קמינגס (באנגלית: Dominic Mckenzie Cummings;‏ נולד ב-25 בנובמבר 1971) הוא יועץ פוליטי אנגלי, שימש כיועצו המיוחד של ראש ממשלת בריטניה בוריס ג'ונסון בין יולי 2019 לנובמבר 2020.
חיים אישיים

הוא נשוי למרי וייקפילד מאז 2011. לזוג בן אחד, אלכסנדר צ'ד, שנולד ב-2016.
הערות שוליים

↑  גרדיאן ורויטרס, ראש ממשלת בריטניה ג'ונסון פיטר את יועצו הבכיר, ברקע חילוקי דעות, באתר הארץ, 14 בנובמבר 2020
1 2   ניו יורק טיימס, הרספוטין של ג'ונסון: זה האיש שעומד מאחורי מדיניות האדמה החרוכה של ר"מ בריטניה, באתר הארץ, 10 בספטמבר 2019
↑   ניו יורק טיימס, בכוורת של בוריס ג'ונסון, תומכי הברקזיט הקיצוניים החליפו את אנשי מיי, באתר הארץ, 26 ביולי 2019
↑  אסף אוני, ‏סערת היועץ של ג'ונסון והפרת סגר הקורונה: שר בריטי התפטר במחאה, באתר גלובס, 26 במאי 2020
↑   עגלת משקאות בשווי 3,675 ליש"ט ושטיח ב-3,000: נחשפה חשבונית השיפוץ היקר של בוריס ג'ונסון, באתר TheMarker‏, 8 ביולי 2022
↑   רויטרס, יועצו לשעבר של ג'ונסון: הוא היה כה סקפטי עד שהיה מוכן שיזריקו לו את הנגיף בשידור, באתר הארץ, 26 במאי 2021
אסף אוני, ‏"בוריס ג'ונסון רצה להידבק בקורונה בשידור חי כדי להרגיע את הציבור", באתר גלובס, 26 במאי 2021
| --- | --- |
בקרת זהויות :  PLWABN: 9810820098105606  BIBSYS: 1692594271244  GND: 1191479587  ISNI: 0000 0004 9686 7126  LCCN: nb2018015098  VIAF: 1285153363080037520009   WorldCat (עם VIAF): 1285153363080037520009
ליעד מאיר

| --- | --- |

ליעד מאיר בהופעה, 2022
 לידה:  23 בינואר 2002 (בן 23)
 מוקד פעילות:  ישראל 
 תקופת הפעילות:  מ-2018
 עיסוק:  ראפר
 סוגה:  היפ הופ
 שפה מועדפת:  עברית
 חברת תקליטים:  P.I.L Ltd
 
ליעד מאיר (נולד ב-23 בינואר 2002) הוא ראפר ישראלי.
ביוגרפיה

מאיר גדל בכרמיאל. הוא החל את הקריירה המוזיקלית שלו בשנת 2018, בגיל 16, כשפרסם את שירו הראשון, "בסוף הכל חולף כפרה". בשנה זו אף זכה לפרסום כשהשתתף בדוקו הריאליטי של HOT, "ביטים".
ב-16 בדצמבר 2021 הוציא את הסינגל הראשון מתוך אלבום הבכורה שלו, "להקפיץ ת'רגל".
שבועיים לאחר מכן, ב-1 בינואר 2022, הוציא סינגל נוסף, "פלואו של טמבל". שני השירים זכו להצלחה ברשתות החברתיות.
בשנת 2023 יצא האלבום, בשם "פלואו של טמבל". האלבום כולל הופעות אורח של שגיא דהן, זיו שביט, מיכאל סוויסה, רון חיון, דודא וביג סאזו. האלבום זכה להצלחה ברשתות הסטרימינג והגיע בשיאו למקום התשיעי במצעד האלבומים השבועי של פלטפורמת ספוטיפיי. ב-9 ביולי הוציא את הסינגל "שוטים" עם הראפר דודא. ב-6 באוגוסט הוציא את הסינגל "טיל פצמר". ב-1 בספטמבר הוציא את הסינגל "תקוע בין דברים 2" עם חן פורתי.
ב-26 במאי 2024 השתתף בסינגל "הילה" של רון חיון. ב-1 ביולי התארח בשיר "כבד אווז" של דודו פארוק. ב-4 באוגוסט הוציא את השיר "פרפרים בבטן" בו הוא מארח את מורן מזור. ב-1 בספטמבר התארח באלבום של זיו שביט "אוקיי" בשיר "טופ אמסי".
ב-1 בספטמבר החל- להתאמן במכון אמנויות הלחימה הוותיק בכפר שמריהו ״מכון אמיל ״ אצל המאמן והמדריך - עמית געש
דיסקוגרפיה > אלבומי אולפן

2023: פלואו של טמבל
דיסקוגרפיה > סינגלים

| שם | שנה | מיקומי שיא> היטליסט | מיקומי שיא> העשירייה | אלבום |
| --- | --- | --- | --- | --- |
| "הרעש הלבן" (עם עידן רז ואדם זולוד בהשתתפות אריאל מדהלה) | 2019 | — | — | סינגל ללא אלבום |
| "תקוע בין דברים" (עם חן פורתי) | 2019 | — | — | סינגל ללא אלבום |
| "שלוק מהבלו" | 2020 | 87 | — |  |
| "להקפיץ ת'רגל" | 2021 | — | — | פלואו של טמבל |
| "פלואו של טמבל" | 2022 | — | — | פלואו של טמבל |
| "תן לו" | 2022 | — | — | פלואו של טמבל |
| "משקפי שמש" | 2022 | — | — | פלואו של טמבל |
| "הכל זה משחק" (בהשתתפות עידן רז) | 2023 | — | — | סינגל ללא אלבום |
| "שוטים" (עם דודא) | 2023 | 33 | — | סינגל ללא אלבום |
| "טיל פצמר" | 2023 | 17 | 10 | סינגל ללא אלבום |
| "תקוע בין דברים 2" (עם חן פורתי) | 2023 | 77 | — | סינגל ללא אלבום |
השתתפות בסינגלים
| "הילה" (רון חיון בהשתתפות ליעד מאיר) | 2024 | 92 | — | סינגל ללא אלבום |
דיסקוגרפיה > הופעות נוספות במצעדים

| שם | שנה | מיקומי שיא> היטליסט | אלבום |
| --- | --- | --- | --- |
| "פלואו של טמבל 2" (בהשתתפות רון חיון) | 2019 | 25 | פלואו של טמבל |
הערות שוליים

↑   ליעד מאיר - בסוף הכל חולף כפרה, סרטון בערוץ "דיבור נגוע", באתר יוטיוב (אורך: 02:41)
↑  מתן שרון, ‏ביט איט, באתר ‏מאקו‏, 4 בספטמבר 2018
↑  נאים דורשים: 21 התל אביבים הכי מבטיחים של השנה הבאה, באתר "Time Out ישראל", 23 בספטמבר 2022
↑  המצעד השבועי, באתר ספוטיפיי, 4 במאי 2023
↑  המצעד השבועי: מצעד השירים השבועי, להיטים ישראלים ולועזיים | היטליסט, ‏3 באוקטובר 2023
↑  כאן גימל, אחרי כמה שבועות בפסגה, אושר כהן סוף סוף הגיע אלינו לאירוח בעשירייה 🧡אבל לאן הוא יגיע במצעד השנתי?הצביעו עכשיו בלינק שבביו 👆ונגלה בעוד שבועיים בדיוק 💫, באתר אינסטגרם, ‏31 באוגוסט 2023
↑  היטליסט: מצעד המוזיקה של ישראל mako, באתר היטליסט, ‏11 בספטמבר 2023
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, בשבוע 23 של שנת 2024, ‏4 ביוני 2024
| --- | --- |
בקרת זהויות :  MusicBrainz: 176ad37f-b8ce-4a25-a01c-9c4cd457795f 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
El Último Tour Del Mundo

El Último Tour Del Mundo (בעברית: "סיבוב ההופעות העולמי האחרון") הוא אלבום הסולו השלישי של הראפר והזמר הפוארטו ריקני באד באני. האלבום יצא לאור ב-27 בנובמבר 2020, על ידי חברת התקליטים רימאס אנטרטיינמנט, תשעה חודשים בלבד לאחר צאת אלבומו הקודם, YHLQMDLG, שזכה להצלחה רבה ולביקורות חיוביות. האלבום מכיל הופעות אורח של ג'יי קורטס, רוסליה ואברה (אנ'). שם האלבום מתייחס לאופן שבו באני דמיין כיצד ייראה סיבוב ההופעות האחרון שלו, כפי שהוא דמיין את סיבוב ההופעות האחרון שלו בשנת 2032. האלבום נכתב והוקלט במהלך בידוד שאירע מגפת הקורונה, והוא סטייה מצליל הרגאטון האגרסיבי של באד באני. האלבום הוא האלבום הראשון שכולו בשפה הספרדית אשר הגיע למקום הראשון במצעד הבילבורד 200.
האלבום קיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר. האלבום נכלל במקום הרביעי ברשימת "10 האלבומים הטובים ביותר של 2021: רשימת הצוות - בחירתו של ג'ואל אוארטו".
רקע וסינגלים

באד באני הכריז לראשונה על אלבום האולפן השלישי שלו ב-29 בפברואר 2020, כשהוא שר את השיר "<3": "האלבום הזה כל כך חם, עשיתי את זה בשביל כולכם; ועוד תשעה חודשים אני אחזור ואוציא עוד אחד; לפרוש בכיף כמו מיגל קוטו". ב-30 באוקטובר יצא הסינגל המוביל של האלבום, "Dakiti", בו מתארח הזמר הפוארטו ריקני והחבר הקרוב ג'יי קורטס, שזכה להצלחה מסחרית במדינות רבות. שם האלבום נחשף בווידאו קליפ של השיר, בו נוסעת משאית גדולה המציגה את שם האלבום. ב-24 בנובמבר 2020, הוא רמז שוב על האלבום החדש, כשהוא צייץ בטוויטר את המילה "Temazo" (בעברית: "להיט"). הוא פרסם פוסט דומה בטוויטר לפני שפורסם האלבום YHLQMDLG. יום לאחר מכן, הודיע על תאריך צאת האלבום, שמו ורשימת הרצועות. האלבום יצא יחד עם וידאו קליפ נלווה לשיר "Yo Visto Así".
הרכב והקלטה

האלבום נחשב, לפי Complex, ל"יצירה האישית והשאפתנית ביותר עד כה" של באד באני, ולגוף עבודה "ניסיוני, עתידני ועצבני". האלבום מסמן סטייה מסגנונו הקבוע של באד באני, כיוון שהוא מהווה "מחיר מופנם יותר, לפעמים אקוסטי" ומכיל רק שני שיתופי פעולה חדשים: האחד עם אמן ה-R&B אברה (אנ') והשני עם הזמרת הספרדייה רוסליה. שני השירים הוקלטו בנפרד, עקב מגפת הקורונה. בנוגע להיעדר הופעות אורח באלבום, הצהיר באד באני: "חשבתי שהגיע הזמן להפגין צדדיות ולהביא משהו טרי למעריצים". בנוסף, אמר כי האלבום "שונה לחלוטין מ-YHLQMDLG. זה אלבום סנטימנטלי יותר, יותר צמרמורת, מסוג הדברים שאתה יכול להאזין בחדרך"; הוא שקל כיצד אנשים אינם מסוגלים לצאת או לחגוג במהלך מגפת הקורונה. הוא תיאר את האלבום כ"רוקנ'רול, הרבה גיטרות - יש שיר אחד שיש בו רק גיטרה - הוא יותר מוזיקלי, יש יותר פיוז'נים, וגם רגאטון וראפ". האלבום נוצר כולו במהלך הסגר שאירע מגפת הקורונה. באד באני עבד על האלבום בזמן נסיעה בלוס אנג'לס, מקסיקו ובביתי בפוארטו ריקו. האלבום הונדס על ידי המהנדס הקבוע של באד באני, La Paciencia.
קידום

ב-30 באוקטובר 2020, יצא הסינגל המוביל מתוך האלבום, "Dakiti", בהשתתפות הזמר הפוארטו ריקני ג'יי קורטס. צאתו של השיר הוכרזה ב-26 באוקטובר, תוך שפרסם באד באני הצצה של תצוגה מקדימה לשיר בעמוד האינסטגרם שלו. ביום צאתו של האלבום, הווידאו קליפ לשיר "Yo Visto Así" הוצג בשידור בכורה בערוץ היוטיוב שלו. בקליפ משתתפים ידוענים שונים, בהם ריקי מרטין, סופיה ורגרה, קרול ג'י וסץ' (אנ'). במהלך הווידאו קליפ, נחשף שיתוף הפעולה של באד באני עם יצרנית בגדי הספורט אדידס ותמונות מתוך הקמפיין של שיתוף הפעולה העתידי שלהם.
הצלחה מסחרית

האלבום הגיע היישר אל המקום הראשון במצעד הבילבורד 200, עם 116,000 יחידות שקולות לאלבום, והפך לאלבום הראשון שכולו בשפה הספרדית שהגיע להישג זה. בנוסף, האלבום הוא אלבומו הרביעי של באד באני שהגיע לעשירייה הפותחת במצעד. לפני El Último Tour Del Mundo, רק שני אלבומים המכילים בתוכם את השפה הספרדית הגיעו למקום הראשון במצעד, Dreaming of You של סלינה משנת 1995 ו-Ancora של איל דיבו (אנ') משנת 2006. האלבום הוא האלבום הרביעי בשפה הספרדית שנכנס לחמישייה הפותחת, כשאחרים היו Fijación Oral, Vol. 1 של שאקירה משנת 2005 ו-Amar es Combatir של מנה משנת 2006, שניהם במקום הרביעי, ואלבומו של באד באני, YHLQMDLG, במקום השני.
רשימת רצועות

| מס' | שם | משך |
| --- | --- | --- |
| 1. | El Mundo es Mío  | 2:45 |
| 2. | Te Mudaste  | 2:10 |
| 3. | Hoy Cobré  | 2:42 |
| 4. | Maldita Pobreza  | 3:33 |
| 5. | La Noche de Anoche (בהשתתפות רוסליה)   | 3:23 |
| 6. | Te Deseo Lo Mejor  | 2:19 |
| 7. | Yo Visto Así  | 3:11 |
| 8. | Haciendo Que Me Amas  | 3:37 |
| 9. | Booker T  | 2:36 |
| 10. | La Droga  | 2:42 |
| 11. | Dakiti (בהשתתפות ג'יי קורטס)   | 3:25 |
| 12. | Trellas  | 2:37 |
| 13. | Sorry Papi (בהשתתפות אברה)   | 2:43 |
| 14. | 120  | 2:31 |
| 15. | Antes Que Se Acabe  | 3:41 |
| 16. | Cantares de Navidad (בביצוע טריו ובגחניו)   | 3:19 |
| משך כולל: | משך כולל: | 47:14 |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  איטליה | מצעד האלבומים האיטלקי | 23 |
|  ארצות הברית | בילבורד 200 | 1 |
|  ארצות הברית | מצעד האלבומים הלטיניים | 1 |
|  ארצות הברית | מצעד האלבומים הלטיניים הקצביים | 1 |
|  ארצות הברית | מצעד האלבומים העצמאיים | 1 |
|  הולנד | מצעד 100 האלבומים ההולנדיים | 58 |
|  ולוניה | אולטראטופ 40 | 74 |
|  ספרד | PROMUSICAE | 1 |
|  פלנדריה | אולטראטופ 50 | 77 |
|  צרפת | SNEP | 123 |
|  קנדה | מצעד האלבומים הקנדי | 23 |
|  שווייץ | המצעד השווייצרי | 25 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד האלבומים העצמאיים | 39 |
נתוני מכירות

| אזור | תואר | מכירות |
| --- | --- | --- |
| איטליה (FIMI) | פלטינה | 50,000 |
סיכום
| בכל העולם | — | 50,000 |
הערות שוליים

↑  "Bad Bunny revela portada y tracklist de "El Último Tour del Mundo"". La Noticia (בספרדית). 2020-11-25. נבדק ב-2020-11-26.
↑  TIM, Televisa. "Bad Bunny anuncia 'El Último Tour del Mundo', su nuevo disco que incluirá a Rosalía". Telehit (בספרדית). נבדק ב-2020-11-26.
1 2 3  "El Último Tour Del Mundo by Bad Bunny on Apple Music". 27 בנובמבר 2020. נבדק ב-27 בנובמבר 2020 – via Apple Music. {{cite web}}:  (עזרה)
1 2  Caulfield, Keith (6 בדצמבר 2020). "Bad Bunny's 'El Ultimo Tour del Mundo' Debuts at No. 1 on Billboard 200 Chart, Is First All-Spanish No. 1 Album". Billboard. נבדק ב-6 בדצמבר 2020. {{cite web}}:  (עזרה)
↑  Japanese Breakfast, Silk Sonic, Olivia Rodrigo, Lil Nas X and more: Yahoo Entertainment staff picks for best albums of 2021, www.yahoo.com (באנגלית אמריקאית)
↑  "Fans Are Convinced Bad Bunny Is Dropping His Third Album of 2020 on Thanksgiving". Distractify. נבדק ב-2020-11-26.
↑  Jacobs, Rebecha (4 בנובמבר 2020). "Bad Bunny and Jhay Cortez team up for "Dákiti"". ¡Hola!. נבדק ב-27 בנובמבר 2020. {{cite web}}:  (עזרה)
↑  Brandle, Lars (25 בנובמבר 2020). "Bad Bunny Hints at New Album". Billboard. נבדק ב-27 בנובמבר 2020. {{cite web}}:  (עזרה)
↑  Strauss, Matthew (27 בנובמבר 2020). "Bad Bunny Releases New Album El Último Tour del Mundo". Pitchfork. נבדק ב-26 בנובמבר 2020. {{cite web}}:  (עזרה)
1 2  Cowen, Trace William (27 בנובמבר 2020). "Bad Bunny Shares New Album 'El Último Tour Del Mundo'". Complex. נבדק ב-27 בנובמבר 2020. {{cite web}}:  (עזרה)
↑  What's Your Favorite Song on Bad Bunny's 'El Ultimo Tour Del Mundo'? Vote!, www.billboard.com, ‏2020-12-07 (באנגלית)
1 2 3  Cobo, Leila (27 בנובמבר 2020). "Bad Bunny Talks Surprise New Album 'El Ultimo Tour del Mundo' & Rosalia Collab". Billboard. נבדק ב-27 בנובמבר 2020. {{cite web}}:  (עזרה)
↑  שי זיגלמן, ‏שנת הארנב, באתר ‏מאקו‏, 3 בדצמבר 2020
↑  Bad Bunny lanza nuevo single, "Dakiti", junto a Jhay Cortez, MondoSonoro, ‏2020-10-30 (בספרדית)
↑  Televisa TIM, Bad Bunny estrena el video de "Yo Visto Así" con Ricky Martin, Ruby Rose y Karol G, Telehit (בספרדית)
↑  Bad Bunny lleva las zapatillas adidas de skate más exclusivas en el vídeo de Yo visto así, GQ España (ב־European Spanish)
↑  Independent Albums 2023, Billboard, ‏2023 (באנגלית)
↑  Certificazioni, FIMI (באיטלקית)
| 0 | 1 | 2 |
| --- | --- | --- |
| הקודם: 2021: באד באני - YHLQMDLG | פרס גראמי לאלבום הפופ הלטיני או האורבני הטוב ביותר  2022: באד באני – El Último Tour Del Mundo | הבא: 2023: באד באני – Un Verano Sin Ti |
| 0 | 1 | 2 |
| --- | --- | --- |
| הקודם: 2020: ג'יי באלווין – Colores | פרס גראמי הלטיני לאלבום האורבני הטוב ביותר   2021: באד באני – El Último Tour Del Mundo  | הבא: 2022: באד באני – Un Verano Sin Ti |
| 0 | 1 | 2 |
| --- | --- | --- |
| הקודם: 2020: באד באני – YHLQMDLG | פרסי המוזיקה האמריקאית לאלבום הלטיני הטוב ביותר   2021: באד באני – El Último Tour Del Mundo  | הבא: 2022: באד באני – Un Verano Sin Ti |
| --- | --- |
בקרת זהויות :  MusicBrainz release group: 4b550700-6912-4f3b-a804-bac8da786629
יוחנן רטנר

| --- | --- |

 לידה:  1891 אודסה, האימפריה הרוסית
 פטירה:  28 בינואר 1965 (בגיל 74 בערך) ישראל
 מקום קבורה:  בית הקברות היהודי חוף הכרמל 
 תאריך עלייה:  1923
 מדינה:  ישראל 
 השתייכות:   צבא האימפריה הרוסית    הצבא האדום    ההגנה   פלמ"ח  הצבא הבריטי הצבא הבריטי  צבא הגנה לישראל
 דרגה:    אלוף
 תפקידים בשירות
 ראש המפקדה הארצית של ההגנה, ראש אגף התכנון, נספח צבאי במוסקבה
 פעולות ומבצעים
 מלחמת העולם הראשונה המרד הערבי הגדול   מלחמת העצמאות
 תפקידים אזרחיים
 אדריכל, דקאן הפקולטה לאדריכלות בטכניון
 
משה דיין ויוחנן רטנר בבניין הפקולטה לאווירונאוטיקה בטכניון, 1957
יוחנן (אויגן) רטנר (1891 – 28 בינואר 1965) היה אדריכל, מראשי "ההגנה", אלוף בצה"ל, פרופסור בפקולטה לארכיטקטורה ובינוי ערים בטכניון.
ביוגרפיה

רטנר נולד ליבגניה (לבית פרץ) וליפים רטנר באודסה. אמו נפטרה בלידתו, מה שגרר כעס גדול מצד הוריה, ניקולאי וסופי פרץ, על יפים ולהחרמתו בטענה כי הדבר קרה באשמתו. האב נשא אישה שנייה כשיוחנן היה בן 10, אך אחרי שנתיים הזוג נפרד והאשה עקרה לצרפת. יוחנן היה בקשר עם אמו החורגת במשך שנים רבות ואף נהג לשלוח לה כסף. הוא החל בלימודי גימנסיה באודסה, אך בשנת 1905, לאור הפוגרומים ברוסיה, נשלח על ידי אביו ללמוד בגרמניה ובה סיים את לימודי הגימנסיה במנהיים. הוא התארח בבית נוצרי בסביבה מנותקת מיהדות והיה חבר בתנועת ואנדרפוגל. בשנת 1910 שב לרוסיה, התגייס לצבא הצאר וסיים בו קורס קצינים. אולם בגלל יהדותו לא זכה לתפקיד קצונה והועבר לכוחות המילואים. הוא שב לגרמניה ללמוד ארכיטקטורה בבית הספר הטכני הגבוה בקארלסרוהה שבגרמניה. במלחמת העולם הראשונה גויס לצבא הרוסי, ולאחר מהפכת אוקטובר התקדם עד לפיקוד על חטיבה. אחרי המלחמה היה פעיל בארגון ההגנה העצמית של היהודים באודסה ולאחר מכן שב לקארלסרוהה על מנת לסיים את לימודיו.
ביוגרפיה > בתחום האדריכלות בארץ ישראל

ב-1923 עלה לארץ ישראל, התגורר בדירת חדר בחצר ביתה של ד"ר הלנה כגן ברחוב הנביאים בירושלים, ועבד כפועל בניין בחברת סולל בונה וכשוליה במשרד האדריכלות של פריץ קורנברג. במסגרת עבודתו זו היה בין הפועלים שבנו את האוניברסיטה העברית בהר הצופים.
בשנת 1925 היה לעוזר הוראה של פרופ' אלכסנדר ברוולד בפקולטה לארכיטקטורה בטכניון. בשנת 1939 הועלה לדרגת פרופסור. רטנר לימד בפקולטה לאדריכלות בטכניון ואף היה דקאן הפקולטה ומנהל משנה בפועל של הטכניון.
בשנותיו הראשונות בארץ ישראל הוא תכנן את בית הפועלים ואמפיתיאטרון בחיפה. תכנן את אגפו המערבי של סניף בנק אפ"ק בחיפה. בשנת 1928 זכה במקום ראשון בתחרות לתכנון בית המוסדות הלאומיים.
בין המבנים שתכנן: בית ברל, מדרשת בן-גוריון בשדה בוקר, הכפר הירוק, בית המוסדות הלאומיים בירושלים, אודיטוריום בית בירם בבית הספר הריאלי בחיפה, הפקולטה לאווירונאוטיקה בקרית הטכניון, המחלקה לגאוגרפיה באוניברסיטה העברית, קופת חולים זמנהוף בתל אביב ובית יד לבנים בבאר שבע (תוכנן במקור על ידי רטנר ושושני כבית הכנסת המרכזי של העיר).
ביוגרפיה > בהגנה ובצה"ל

רטנר הצטרף לארגון ההגנה ב-1925 והשתתף בחיפה בקורס מדריכים של הארגון כחניך מן השורה, למרות הכשרתו הצבאית, מתוך רצון להכיר את הארגון מלמטה לפני הצטרפות למפקדה הארצית. בטרם קום מדינת ישראל שילב את עיסוקו כאדריכל עם עיסוקי הביטחון והיה ראש המפקדה הארצית הראשון של "ההגנה" ושל הפלמ"ח. שילוב רב תחומי זה הוביל לאחד הרעיונות שלו - הקמת יישובי חומה ומגדל. היה ממתכנני תוכנית "מצדה בכרמל" במלחמת העולם השנייה ושירת כיועץ במטה הכללי של הצבא הבריטי בקהיר. במהלך מלחמת העצמאות, כאשר הרמטכ"ל יעקב דורי היה מנוטרל בגלל מחלה, רטנר מונה לראש המטה הכללי של צה"ל, אולם ויתר על התפקיד לאחר שמצא בעיות במטה הכללי וטען ש"לא יוכל לזעזע את המערכת בעת לחימה על ידי הדחות מתבקשות". במקום זאת, נשא בתפקיד ראש אגף התכנון בצה"ל והיה אחד מששת האלופים הראשונים. שירת גם כנספח צבאי במוסקבה בשנים 1948–1951.
בשנת 1955 נתמנה לראש ועדת חקירה, שנקראה על שמו ועדת רטנר, ובה השתתפו גם דניאל אוסטר ויעקב סלומון. הוועדה בדקה את הצורך בממשל הצבאי על ערביי ישראל והחליטה כי אין מנוס מהמשך הממשל הצבאי.
משפחתו והנצחתו

היה נשוי לאורה (פלורה) רטנר לבית וייץ, מורה לריתמיקה בעיסוקה. הוליד שני בנים. בנו הבכור, הטייס דוד רטנר, נהרג בשנת 1954. בנו הצעיר, מיכאל רטנר, המשיך את דרכו בתחום האדריכלות. אחד מנכדיו (בניו של מיכאל) הוא דוד רטנר, עיתונאי הארץ לשעבר, יו"ר אגודת העיתונאים בחיפה והצפון לשעבר, ודובר בית החולים רמב"ם בחיפה.
רטנר קיבל שיעורי עברית מרחל המשוררת באודסה, ולאחר שנים הוא זכר לה חסד נעורים, ועיצב את הכיתוב על המצבה שלה בבית הקברות כנרת. לימים התפרסם כי רטנר היה אחד מאהוביה של רחל, שאף הקדישה לו שלושה שירים.
זכרו של רטנר הונצח בבול דאר ישראלי, במסגרת סדרה שהוקדשה לאדריכלות הישראלית . ב-26 באפריל 1992, הנפיק השירות הבולאי בול דאר לזכרו של רטנר שעליו מופיע ציור של בית המוסדות הלאומיים בירושלים שרטנר היה האדריכל שלו בשנת 1932. האמן אד ואן אויין עיצב את הבול.
נקרא על שמו רחוב בחיפה.
אוסף על שמו שמור בספרייה הלאומית.
מבנים נבחרים שתכנן

בניין הטלוויזיה החינוכית ברמת אביב
ראו גם

ערכים על מבנים ואתרים שתכנן יוחנן רטנר
לקריאה נוספת

יוחנן רטנר, חיי ואני, זוכה פרס יצחק שדה לספרות צבאית, 1979.
נחום בוגנר, מחשבה צבאית ב"הגנה" - יוחנן רטנר, יהושע גלוברמן, יצחק דובנו (יואב), משרד הביטחון, המרכז לתולדות כוח המגן על שם ישראל גלילי
סילבינה סוסנובסקי, (עורכת). יוחנן רטנר: האדם, הארכיטקט ועבודתו. מרכז מחקר למורשת הארכיטקטורה, הטכניון, 1992
שי חורב, חייו ופועלו של אלוף (מיל.) פרופ' יוחנן רטנר, דוכיפת הוצאה לאור, 2024
הערות שוליים

↑  המידע על ילדותו של רטנר התקבל מבנו מיכאל
↑  אלוף פרופ' יוחנן רטנר, דבר, 31 בינואר 1965; המשך
1 2  החניך לא התבלט, מעריב, 28 בדצמבר 1961.
↑  פרופסורים חדשים בתכניון, הצופה, 24 באוגוסט 1939
↑  מינוי פרופסורים בתכניון, הצופה, 4 בינואר 1940
↑  יעקב שורר, לטייל בחיפה בן כרמל וים, משרד הביטחון – ההוצאה לאור, 2003, עמ' 33
↑  הזוכים בהתחרות לתוכנית בית המוסדות הציונים, דבר, 30 ביולי 1928
↑  מת פרופ' יוחנן רטנר, מעריב, 29 בינואר 1965
↑  יוחנן רטנר, בימים שצבא היטלר עמד בשערי הארץ, דבר, 20 בפברואר 1966
↑  מיכאל רטנר, סיפורו האמיתי של יוחנן רטנר, באתר הארץ, 18 בספטמבר 2009
↑  שרה אוסצקי-לזר, הממשל הצבאי כמנגנון שליטה באזרחים הערבים – 1948-1958, המזרח החדש מ"ג, 2002;
אמנון לין, בטרם סערה, עמ' 124–125
↑  דוד רטנר, באתר זמן ישראל
↑   דוד רטנר, מקריות? אני והממשלה מתחבטים בנושא הקבורה, באתר הארץ, 12 בינואר 2016
↑  עמית נאור, אהובה הסודי של רחל המשוררת, בלוג הספרנים, 10 ביוני 2020
↑  יעקב צחור (עורך), בולי ישראל תש"ח - תשס"ב, קטלוג מס' 14, רשות הדאר - השירות הבולאי, כתר הוצאה לאור, 2008, עמ' 323
↑  ארכיון אוסף יוחנן רטנר, בספרייה הלאומית
| --- | --- |
בקרת זהויות :  NLI: 987007308416105171  BnF: cb13769911b (data)  GND: 1249118700  ISNI: 0000 0001 2208 6835  LCCN: nr91013358  ULAN: 500238080  VIAF: 9699387   WorldCat (עם VIAF): 9699387